**ПРОПОЗИЦИЈЕ**

**наградног фото-конкурса**

***Поезија итд.***

1. Право учешћа на конкурсу *Поезија итд.* имају сви ученици средњих школа.

2. Сваки учесник конкурса може послати највише три фотографије.

3. Фотографије треба да буду у високој резолуцији, максималне величине 3MB и искључиво у JPG формату.

4. Уз сваку фотографију доставља се песма или стих који су аутору фотографије послужили као инспирација. Песме/стихови треба да буду на неком од страних језика.

5. Фотографије се шаљу на e-mail [fotokonkurs.nbsd@gmail.com](mailto:fotokonkurs.nbsd@gmail.com) .

6. Образац пријаве доступан је на сајту [https://www.biblioteka-smederevo.org.rs](https://www.biblioteka-smederevo.org.rs/) , Facebook страницама *Narodna biblioteka Smederevo* и *Stihovizija*, одакле га треба преузети, попунити и уз фотографије и песме/стихове послати на наведену e-mail адресу.

7. Рок за достављање радова је 15. 11. 2020. године.

8. Победнике ће изабрати жири којег саставља организатор конкурса.

9. Најбољи радови по избору жирија биће приказани на изложби у Народној библиотеци Смедерево и објављени на њеном сајту.

10. Победницима конкурса награде ће бити уручене на дан отварања изложбе, на финалној вечери 12. *Стиховизије*. (У случају погоршања епидемиолошке ситуације, о модалитетима одржавања финала 12. *Стиховизије* накнадно ћемо обавестити све учеснике).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Особa за контакт:

Биљана Живановић, Одељење стране књиге (тел. 026/621-967)